CELEX: 32021D0838
Language: et
Date: 2021-05-10 00:00:00
Title: Nõukogu otsus (EL) 2021/838, 10. mai 2021, Euroopa Liidu nimel võetava seisukoha kohta ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepinguga asutatud kaubanduse ja säästva arengu allkomitees seoses nimekirja koostamisega ekspertidest, kelle saab valida eksperdirühma liikmeteks lepingu artikli 301 alusel

26.5.2021   
               
               
                  ET
               
               
                  Euroopa Liidu Teataja
               
               
                  L 185/25
               
            
         NÕUKOGU OTSUS (EL) 2021/838,
         10. mai 2021,
         
            Euroopa Liidu nimel võetava seisukoha kohta ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepinguga asutatud kaubanduse ja säästva arengu allkomitees seoses nimekirja koostamisega ekspertidest, kelle saab valida eksperdirühma liikmeteks lepingu artikli 301 alusel
         
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vaheline assotsieerimisleping (1) (edaspidi „leping“) jõustus 1. septembril 2017.
                  
               
                     (2)
                  
                  
                     Lepingu artikli 301 lõike 3 kohaselt lepivad lepinguosalised kokku nimekirjas, mis sisaldab vähemalt 15 isikut, kes omavad eriteadmisi lepingu IV jaotise 13. peatükis (edaspidi „13. peatükk“) hõlmatud küsimustes ja kelle saab valida kõnealuse lepingu eksperdirühma liikmeteks.
                  
               
                     (3)
                  
                  
                     Liit on esitanud viie eksperdi nimed ja Ukraina on esitanud kolme eksperdi nimed. Ukraina on võtnud kohustuse esitada kaks täiendavat nime 31. detsembriks 2021. Lepinguosalised on kokku leppinud viies eksperdis, kes ei ole kummagi lepinguosalise kodanikud ja kes võivad täita lepingu artikli 301 alusel eksperdirühma eesistuja kohuseid.
                  
               
                     (4)
                  
                  
                     Selleks et tagada 13. peatüki sätete tulemuslikkus, on vaja kindlaks määrata Euroopa Liidu nimel võetav seisukoht ELi-Ukraina kaubanduse ja säästva arengu allkomitees seoses nimekirjaga koostamisega ekspertidest, kelle saab valida eksperdirühma liikmeteks lepingu artikli 301 alusel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu nimel võetav seisukoht ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepinguga asutatud ELi-Ukraina kaubanduse ja säästva arengu allkomitee koosolekul seoses nimekirja koostamisega ekspertidest, kelle saab valida eksperdirühma liikmeteks lepingu artikli 301 alusel, põhineb ELi-Ukraina kaubanduse ja säästva arengu allkomitee otsuse eelnõul (2).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 10. mai 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 161, 29.5.2014, lk 3.
         
            (2)  Vt dokument ST 7733/21 veebilehel http://register.consilium.europa.eu.